Diari Oficial de la Generalitat Valenciana


Sumari del DOGV 5000, del 06-05-2005 (2005/4815)

Licitació de la concessió demanial de parcel·la de propietat municipal, per a la construcció sobre esta d'una residència de tercera edat i centre de dia.
---------------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/4815


Data del document
:   26-04-2005

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * equipament col·lectiu
    * contracte administratiu
    * terreny edificable
    * licitació

Licitació de la concessió demanial de parcel·la de propietat municipal, per a la construcció sobre esta d'una residència de tercera edat i centre de dia. [2005/S4815]
  
El Ple de l'Ajuntament d'Alzira ha aprovat, en sessió de 14 d'abril de 2005, el projecte redactat pels serveis tècnics municipals, de data 7 d'abril de 2005, i el plec de clàusules administratives, on és compren la concessió per a l'ocupació del domini públic municipal, sobre la parcel·la sítia a l'av. de la Mediterrània d'esta, per a la construcció d'una residència per a la tercera edat i centre de dia; per això, se sotmet a informació pública, el susdit projecte i les bases de licitació, durant 30 dies hàbils, comptadors des del següent a la seua publicació en el Butlletí Oficial de la Província de València, per a poder formular al·legacions o reclamacions.
  
Igualment, és va acordar, en la mencionada sessió plenària de 14 d'abril de 2005, convocar concurs per a adjudicar la contractació següent:
  
Objecte: concessió demanial de la parcel·la de propietat municipal, per a la construcció d'una residència per a la tercera edat i centre de dia.
  
Durada del contracte: la concessió administrativa s'atorga per un termini de 50 anys des del dia següent de la formalització en document administratiu de la concessió.
  
Tipus de licitació: el cànon mínim a satisfer, millorable a l'alça, serà de 30.000 euros anuals, que es podran substituir per un nombre de places gratuïtes de residència o centre de dia.
  
Garantia provisional: és quantifica en 36.000 euros, en qualsevol de les formes legalment establides.
  
Garantia definitiva: és quantifica en la quantitat equivalent a una anualitat del cànon, a més d'una altra complementària del 4% de l'import de les obres a executar.
  
Presentació de proposicions: les proposicions es presentaran en el Registre General d'Entrada de l'Ajuntament, de 09.00 a 14.00 hores, durant els 15 dies naturals comptadors des del dia següent de la finalització de l'expressat termini de 30 dies d'informació pública. En el supòsit que es formule alguna al·legació en l'indicat termini, el present procediment de licitació quedarà en suspens fins que es resolguen les al·legacions formulades, i es farà públic un nou anunci en què es concrete l'alçament de la suspensió en els termes que s'expressen.
  
Obertura de pliques: a la sala de sessions de la casa consistorial, a les 10.00 hores de l'onzé dia natural posterior a la finalització del termini de presentació de proposicions de licitació, excepte si és dissabte; en eixe cas s'efectuarà el primer dia hàbil següent.
  
Expedient, projecte i plec de clàusules: estaran de manifest en la Secretaria Municipal, durant els dies i hores hàbils d'oficina.
  
Model de proposició: es troba inclòs en l'annex I del plec de clàusules administratives.